钦定古今图书集成/明伦汇编/氏族典/第432卷 > 赵九成
## 钦定古今图书集成/明伦汇编/氏族典/第432卷 > 赵九成

按《万姓统谱》：九成，鄞人。初为郡学诸生，时有学师督
过诸生，故早升堂，诸生迟至则威以夏楚，群生哗然。
一日，或秽其公座弄之，而九成素滑稽寡检束，师意
九成为之，遂阴中之。督学见黜，九成被诬去，以碁游
京师，尽一时碁士，对局皆屈焉。孝宗御燕殿，召九成
试之，果压流辈，所行算多出古碁谱外。上曰：“真国手
也。”命官鸿胪序班供御。